Það er spenna í því að þræða perlu á nál sem leiðir hugann frá spennu líkamans , losar hnútinn í maganum . Ég reyni að færa órólega orku yfir í form án þess að færa sjálfan óróleikann yfir . Umbreyting tilfinninga yfir á flöt er róun , ferli sem býr til kyrrð . Leitin er að flæði og jafnvægi innan myndanna , innan formsins , innan rifbeinanna . Formin eiga að tala saman , hækka róminn en ekki kýta . Kyrrð og ringulreið eru ekki svo miklar andstæður , þau geta átt sér stað á sama tíma . Það er gaman að grugga í jafnvægi tilfinninga . Myndtexti :